b'\n_START_ARTICLE_\nIPv6\n_START_PARAGRAPH_\nIPv6 (angl. Internet Protocol version 6) \xe2\x80\x93 tai Interneto Protokolas, sukurtas, siekiant pakeisti dabar naudojam\xc4\x85 IPv4 protokol\xc4\x85, kurio d\xc4\x97ka internetas augo ir vyst\xc4\x97si daugiau kaip dvide\xc5\xa1imt met\xc5\xb3. Nepaisant to, kad IPv4 puikiai tarnauja, adres\xc5\xb3 skai\xc4\x8dius baigiasi \xe2\x80\x94 protokolo autoriai nenumat\xc4\x97, jog j\xc5\xb3 k\xc5\xabrinys bus toks s\xc4\x97kmingas._NEWLINE_Naujasis protokolas gerokai patobulintas tokiose srityse kaip: saugumas, mobilumas, paslaug\xc5\xb3 kokyb\xc4\x97s u\xc5\xbetikrinimas, tinklo architekt\xc5\xabros bei mar\xc5\xa1rutizavimo lankstumas._NEWLINE_Siekiant skland\xc5\xbeiau pereiti nuo IPv4 prie IPv6, diegiama galimyb\xc4\x97 nauju protokolu naudotis lygiagre\xc4\x8diai. Tikimasi, kad IPv6 po truput\xc4\xaf pakeis IPv4, nors abu protokolai dar ne vienerius metus veiks kartu._NEWLINE_IPv6 adresas yra 128 bit\xc5\xb3, kai tuo tarpu IPv4 adresui skiriami 32 bitai. IPv6 adresas \xc4\xafprastai ra\xc5\xa1omas \xc5\xa1e\xc5\xa1ioliktaine skai\xc4\x8diavimo sistema, po 4 skaitmenis atskiriamais dvita\xc5\xa1kiais, o adreso nuli\xc5\xb3 grup\xc4\x97s viena nuo kitos gali b\xc5\xabti atskiriamos dvigubais dvita\xc5\xa1kiais._NEWLINE_Naujos kartos mobil\xc5\xabs tinklai (4G LTE) IPv6 naudoja kaip pagrindin\xc4\xaf komunikacijos protokol\xc4\x85.'